Olgugi, et Vene-Gruusia konfliktis sanktsioonideni ei jõutud, rääkis võimalikest Venemaa-vastastest sanktsioonidest Prantsusmaa välisminister ja praegune Euroopa Liidu eesistuja Bernard Kouchner isegi oma  Euroopa Parlamendile suunatud kõnes pärast Ülemkogu ametlikke järeldusi. Ilmselt ikka seetõttu, et sanktsioonide küsimuse vastu tunnevad huvi paljud eurooplased: näiteks Poolas korraldatud arvamusküsitlusest selgus, et enam kui pooled poolakad oleksid soovinud Lõuna-Osseetia konflikti pärast Venemaale majandussanktsioonid kehtestada. Santsioone nõudsid ka mitmed Euroopa Parlamendi saadikud.